丁湛

丁湛（），字子一，號孤山，江西九江府彭澤縣人，民籍，明朝政治人物。

 生平 
嘉靖元年（1522年）壬午科江西鄉試第一百五十二名舉人。嘉靖八年（1529年）中式己丑科會試第八十七名，登第三甲第一百三十三名進士。九年七月选授刑科给事中，十二年十二月升工科右，累升吏科都给事中，十九年三月礼部尚书严嵩言其故意宽官员行程限制，徇情废法，下詔獄廷杖幾乎死亡，谪邵武府推官，调改南京。进四川参议，升浙江按察司海道副使，三十一年四月倭寇侵掠浙江，七月以临难规避，被罢为民。穆宗隆慶三年（1569年）四月，起官广西左参政，九月升按察使，四年四月因年纪太大令致仕《明穆宗庄皇帝实录卷之四十四》：隆慶四年四月，令广西按察使丁湛致仕。湛用荐起今官，吏部查其仕籍过引年之期，故罢之。《江西通志》：丁湛字子一，彭泽人。嘉靖进士，累官礼科都给事，时分宜当国，湛疏发其奸，诏杖阙下，几毙，镌秩量移南曹，进四川㕘议、浙江副使，既考绩四阅月矣，值黄岩失守，分宜犹追罪之，坐落职。分宜既败，即家起官广西㕘政、按察使，平猺獞之变，推升河南巡抚，引疾归。。居二年，危坐中庭，與二子剖析陰騭書，未竟而卒，祠鄕賢《彭澤縣志》(清康熙二十二年刻本), 卷9：丁湛，字子一，嘉靖已丑進士，擢工科給事中，正色立朝，多所建白。轉吏左給，奉命典試。已亥扈駕南廵，條陳事冝，務從簡約，官民稱便。升禮科都給事中，時嚴相當國，湛發其奸，下詔獄廷杖幾死，謫理邵武。邵士乏科目乆，湛爲遷學訓課，士風彬彬，感惠立祠。量移南曹，擢四川叅議。會川東大祲，湛多方經畫，民頼以生者數十萬人。中丞上其事，特賜優獎。白草㓂川南，勢甚熾，直指袁奏遣湛勦撫，番人効順稱貢，所歴郡邑祠祀不絶。已而廵浙海道，有勦㓂功，考績離任四閱月矣，而黃巖失守，嚴氏以舊憾追罪之，落職家居，布衣蔬食淡如也。嚴氏敗，當道交薦，起廣西叅政，尋轉按察使，乞休歸，居二年危坐中庭，與二子剖析陰騭書，未竟而卒，祠鄕賢。。

 家族 
曾祖丁惠遠；祖父丁以洪；父丁尚玉，母周氏。慈侍下。

参考文献

Category:丁姓
Category:彭澤人
Category:明朝刑科給事中
Category:明朝工科右給事中
Category:明朝吏科都給事中
Category:明朝四川布政使司參議
Category:明朝浙江按察司副使
Category:明朝廣西布政使司參政
Category:明朝廣西按察使